Temeljem Odluke o dodijeli financijskih sredstava za rad oporavilišta za divlje životinje u 2020. godini KLASA: xxx, URBROJ: xxx od dd. mm. gggg,

Ministarstvo zaštite okoliša i energetike, Radnička cesta 80, Zagreb, OIB:19370100881 (u daljnjem tekstu: Ministarstvo), koje zastupa ministar dr. sc. Tomislav Ćorić

i

NAZIV UDRUGE, ADRESA, OIB, koju zastupa \_\_\_\_\_\_\_\_\_\_\_\_\_\_\_(u daljnjem tekstu: Korisnik), sklapaju sljedeći

**UGOVOR**

**O DODJELI FINANCIJSKIH SREDSTAVA** **ZA RAD OPORAVILIŠTA ZA DIVLJE ŽIVOTINJE U 2020. GODINI**

**Članak 1.**

Ministarstvo je za rad oporavilišta za divlje životinje u razdoblju od 1. siječnja do 31. prosinca 2020. godine Korisniku osiguralo financijska sredstva u iznosu od

**xx.000,00 kn**

**(slovima: …………..)**

**Članak 2.**

Financijska sredstva iz članka 1. ovog Ugovora isplatit će se na žiro račun Korisnika broj: …………..kod xxxxxxxxx banke, iz proračuna Ministarstva (stavka A779006 - zaštita prirode, 381- tekuće donacije u novcu).

**Članak 3.**

Korisnik se obvezuje preostala financijska i druga sredstva neophodna za rad oporavilišta za divlje životinje u 2020. godini osigurati samostalno.

**Članak 4.**

Korisnik se obvezuje do 31. siječnja 2021. godine Ministarstvu dostaviti Izvješće o utrošku dodijeljenih financijskih sredstava na obrascu koji je sastavni dio ovog Ugovora te PROR-POT-Izvještaj o potrošnji proračunskih sredstava u 2020. godini.

Izvješće o utrošku dodijeljenih financijskih sredstava mora sadržavati sve stavke prikazane u financijskom planu poslovanja oporavilišta za razdoblje 1. siječnja do 31. prosinca 2020. dostavljenom uz prijavu na Javni poziv za podnošenje prijava za financiranje rada oporavilišta za divlje životinje u 2020. godini.

U izvješću je potrebno ispuniti sve tražene podatke te uz njega treba dostaviti kopije računa, evidencija, putnih naloga, sklopljenih ugovora i ostale ovjerene dokumente kojima se dokazuju izvršena plaćanja i na njih vezana davanja. Sve dostavljene kopije kojima se dokazuje namjensko trošenje dodijeljenih sredstava iz članka 1. ovog Ugovora moraju biti potpisane i ovjerene od strane odgovorne osobe Korisnika čime se jamči da su kopije predmetnih dokumenata istovjetne originalima.

Prihvatljivim se troškovima smatraju oni koji su nastali od 1. siječnja do 31. prosinca 2020. godine.

**Članak 5.**

Korisnik se obvezuje bez odgađanja izvijestiti Ministarstvo o eventualnim objektivnim smetnjama u radu oporavilišta koje onemogućuju ili bitno mijenjaju način izvršenja programa rada, opseg i/ili vrstu planiranih aktivnosti i/ili korisnika programa rada, onemogućuju njegovo izvršenje u ugovorenom roku ili sukladno planiranim stavkama financijskog plana poslovanja oporavilišta, kako bi se mogle ugovoriti izmjene ugovornih obveza.

Ako Korisnik nenamjenski koristi sredstva, ne izvrši program rada oporavilišta za 2020. godinu ili pravovremeno ne podnese izvješće iz članka 4. ovog Ugovora, obvezan je vratiti dodijeljena nenamjenski utrošena ili neutrošena sredstva, odnosno u slučaju nepodnošenja izvješća cjelokupni uplaćeni iznos, najkasnije u roku od 8 dana od dana primitka pisane preporučene obavijesti Ministarstva o potrebi vraćanja dodijeljenih sredstava.

Zakonska zatezna kamata na iznos koji Korisnik treba vratiti počinje teći protekom roka od 8 dana od dana primitka pisane preporučene obavijesti.

Nenamjenskim korištenjem dodijeljenih financijskih sredstava smatrat će se svako odstupanje od financijskog plana poslovanja oporavilišta za 2020. godinu koje je dostavljeno uz prijavu na Javni poziv za podnošenje prijava za financiranje rada oporavilišta za divlje životinje u 2020. godini, uzimajući u obzir namjenu za koju su sredstva odobrena u odnosu na namjenu za koju su utrošena.

**Članak 6.**

Ministarstvo pridržava pravo praćenja i preispitivanja trošenja dodijeljenih financijskih sredstava bilo kada tijekom 2020. godine te dodatnih 6 mjeseci nakon završetka razdoblja za koje su sredstva dodijeljena.

Ministarstvo ne snosi odgovornost za eventualne štete proizašle iz bilo koje aktivnosti Korisnika u provedbi programa rada oporavilišta.

**Članak 7.**

Korisnik se obvezuje do 31. siječnja 2021. godine, Ministarstvu dostaviti Izvješće o strogo zaštićenim životinjama iz prirode Republike Hrvatske zbrinutim u oporavilištu i Izvješće o zaplijenjenim divljim životinjama zbrinutim u oporavilištu za razdoblje 1. siječnja do 31. prosinca 2020., u elektroničkom obliku na obrascima Priloga A i B koji su sastavni dio ovoga Ugovora, a u svrhu praćenja učinkovitosti utroška sredstava dodijeljenih ovim Ugovorom.

**Članak 8.**

Sve sporove koji bi mogli proizaći iz tumačenja ovog Ugovora ugovorne strane će nastojati riješiti sporazumno, a ukoliko to nije moguće, ugovorne strane suglasno utvrđuju nadležnost stvarno nadležnog suda u Zagrebu.

Izmjene i dopune ovog Ugovora moguće su sklapanjem odgovarajućeg dodatka ovom Ugovoru koji stupa na snagu potpisom osoba ovlaštenih za zastupanje ugovornih strana.

**Članak 9.**

Ugovorne strane sporazumno utvrđuju da su Ugovor pročitale i razumjele, da na isti nemaju primjedbi, da u cijelosti prihvaćaju sva prava i obveze koje iz njega proizlaze te da ga u znak prihvaćanja po osobama ovlaštenim za zastupanje potpisuju.

Ovaj Ugovor stupa na snagu danom potpisa obiju ugovornih strana.

Ovaj Ugovor sastavljen je u 4 (četiri) istovjetna primjerka od kojih svaka strana zadržava po dva (2) primjerka.